През декември 1994 г. партията се обявява против Войната в Чечения. ДВР оттегля подкрепата си от Борис Елцин, в резултат на което част от депутатите напускат партията. През 1995 г. Демократиченият избор на Русия участва на парламентарните избори в коалиция с Селска партия на Русия и Руска партия на социалната демокрация в избирателния блок ДВР – Обединени демократи. Коалицията печели едва 3,6% от гласовете на парламентарните избори и участва във втория състав на Думата с едва 9 мажоритарно избрани депутати.